《陈东桥招饮秋庐》
清代·朱琦

寒烟开别墅，落日坐疏楹。饮少客亦醉，树多秋有声。

琴尊王冕宅，画史子云觥。笑语见滋味，归途踏月行。

作者简介：（?—1861）广西桂林人。字伯韩，一字濂甫。道光十五年进士。为御史时数上疏论时务，以抗直闻。家居办团练以抗太平军。后以道员总团练局，助守杭州，城破死。文宗桐城派，有《怡志堂诗文集》。